
Gluténmentes omlós keksz recepturájának kidolgozása

Napjainkban egyre több az olyan ember, aki valamiféle élelmiszer komponensre allergiás. Az ilyen emberek csak a megfelelő táplálkozás betartása mellett élhetnek egészséges és teljes életet. Dolgozatomban egy új, gluténmentes omlós keksz receptúrájának kidolgozásáról írok. Egy új alapanyaggal próbálkoztam, a hajdinával, aminek magas vitamin és rosttartalma elősegíti az egészséges táplálkozást. A receptúra kifejlesztése után vizsgáltam a félkész- és késztermékeket. QTS25 állományvizsgáló műszerrel méréseket végeztem a félkész termékeken. Ezután eltarthatósági kísérlet alatt vizsgáltam a késztermékeket, amely során állomány- és mikrobiológiai méréseket végeztem. Emellett érzékszervi bírálói csoporttal minősíttettem a végterméket. Az eredmények alapján elmondható, hogy a termék megfelel a fogyasztói ízlésnek.



